text:  Mať náhradu, ktorá by za nás pracovala, vydržala drsné podmienky a zároveň nám bola podriadená, je myšlienka, ktorej pôvod nie je v scifi. Svet fantastiky ju skúma z pohľadu robotiky, avšak nastolené otázky sa zväčša viažu paradoxne práve k ľudskosti. Pôvodný Blade Runner šiel do hĺbky, predom určená životnosť replikantov umožnila pýtať sa na otázky zmyslu života. Nový Blade Runner takéto otázky nedáva. Sústredí sa na vizuál, ktorý je nádherný. Postapokalyptický svet je vykreslený depresívne, surovo, pochmúrne, ale so zvyškami rozvinutej konzumnej civilizácie, ktorá sa ani v čase absolútneho kolapsu nedokáže vzdať napríklad obrovskej reklamy, zberateľskej vášne, alebo pôsobivých priestorov. Niekedy možno až samoúčelne, ale veľmi efektne a podmanivo. Problém je však v scenári. Dej je predvídateľný a povrchný, rovnako ako postavy, ktoré napriek stopáži nedokážu v divákovi vyvolať žiadne väčšie pnutie ( až na malé výnimky - Luv, Sapper ). Hlavná pointa je obohratá a otázky, ktoré po nej ostávajú, majú viac charakter logiky, ako etiky a filozofie. Lenže Blade Runner mal byť práve o tom.
item_title: Blade Runner 2049
item_directors: Denis Villeneuve
item_screenwriters: Hampton Fancher Michael Green
item_cast: Ryan Gosling Harrison Ford Sylvia Hoeks Ana de Armas Robin Wright Jared Leto Dave Bautista Carla Juri Mackenzie Davis Lennie James Barkhad Abdi David Dastmalchian Wood Harris Hiam Abbass Mark Arnold Edward James Olmos Sean Young Sallie Harmsen Krista Kosonen Elarica Johnson Tómas Lemarquis Jimmy Star